Sálin heldur stórdansleik í Hjálmkletti á Brákarhátíð Síðasti viðburður Brákarhátíðar í Borgarnesi sem fram fer um næstu helgi er stórdansleikur með Sálinni hans Jóns míns sem haldið verður í Hjálmakletti á laugardaginn . Sálin lék einnig í fyrra á Brákarhátíð á sama stað og var ball sveitarinnar vel sótt af gestum hátíðarinnar sem skemmtu sér konunglega . Húsið opnar kl. 23 og stendur ballið yfir fram eftir nóttu . Aldurstakmark á ballið er 20. ára og miðaverð 2.900 kr . Forsala hófst í gær og fer hún fram hjá Olís í Borgarnesi .